கேள்வி: களப்பெயர் முறைமை தடுப்பு பற்றி நீங்கள் என்ன அறிந்துள்ளீர்கள்?
பதில்: களப்பெயர் முறைமை தடுப்பு ( DNS Blocking ) என்பது இணையதளங்களை பாதுகாப்பிற்காக தடுக்கப் பயன்படுத்தப்படும் ஒரு தடுப்பு முறை. இணையதளங்களை அணுகும்போது நாம் எழுதும் பெயர் (எ.கா: www.google.com) கணினிக்குப் புரியும் இணைய நெறிமுறை முகவரி (IP Address) மாற்றப்பட வேண்டும். இந்த மாற்றத்தைச் செய்வது களப் பெயர் முறைமை சேவையகம். களப்பெயர் முறைமை தடுப்பு என்பது பாதுகாப்பிற்காக இந்த மாற்றத்தைத் தடுக்கிற ஒரு உத்தி. தீங்கிழைக்கும் இணைய முகவரிகளிலிருந்து வரும் எரித மின்னஞ்சல் தடுப்பதற்கான ஒரு வழிமுறையாக இது முதன்முதலில் 1997 இல் அறிமுகப்படுத்தப்பட்டது.
கேள்வி: களப்பெயர் முறைமை தடுப்பு - செயல்பாடு பற்றி நீங்கள் என்ன அறிந்துள்ளீர்கள்?
பதில்: ஒரு பயனர் ஒரு இணையதளத்தை (எ.கா: google.com) அணுக முயல்கிறார். அவரின் கணினி களப் பெயர் முறைமை சேவையகத்துக்கு google.com-ன் முகவரி வேண்டும் என்று கேட்கிறது. களப்பெயர் முறைமை தடுப்பு செயல்பட்டால், அந்த சேவையகம் google.com-ன் உண்மையான முகவரியைத் தராது. தவறான இணைய நெறிமுறை முகவரி தரலாம் அல்லது எந்த பதிலும் அனுப்பாது. இதனால் பயனர் அந்த இணையதளத்தை அணுக முடியாது.
கேள்வி: களப்பெயர் முறைமை தடுப்பு - பயன்பாடுகள் பற்றி நீங்கள் என்ன அறிந்துள்ளீர்கள்?
பதில்: ;தீங்கிழைக்கும் இணையதளங்களைத் தடுத்தல் தீங்கிழைக்கும் மென்பொருள் பரப்பும் தளங்கள், மின்-தூண்டிலிடல் அல்லது அச்சுறுத்தல்களைக் கொண்ட பிற இணையதளங்களுக்கான அணுகலைத் தடுக்க இது பரவலாகப் பயன்படுத்தப்படுகிறது. இதன் மூலம், பயனர்கள் அறியாமலேயே தீங்கு விளைவிக்கும் தளங்களை அணுகுவதிலிருந்து பாதுகாக்கப்படுகிறார்கள். ;பெற்றோர் கட்டுப்பாடு மற்றும் உள்ளடக்க வடிகட்டுதல் சில களப்பெயர் அமைப்பு சேவைகள், பெரியவர்களுக்குரிய உள்ளடக்கங்கள், சூதாட்டத் தளங்கள் அல்லது சமூக ஊடகத் தளங்கள் போன்ற குறிப்பிட்ட வகை இணையதளங்களுக்கான அணுகலைத் தடுக்க பயனர்களுக்கு உதவுகின்றன. இது குடும்பங்கள் மற்றும் கல்வி நிறுவனங்களில் இணையப் பயன்பாட்டைக் கட்டுப்படுத்தப் பயன்படுகிறது. ;விளம்பரத் தடுப்பு சில களப்பெயர் அமைப்பு தடுப்புச் சேவைகள், விளம்பரச் சேவையகங்களை அடையாளம் கண்டு அவற்றைத் தடுப்பதன் மூலம், பயனர்களுக்கு விளம்பரங்கள் இல்லாத இணைய அனுபவத்தை வழங்குகின்றன. ;வலையமைப்பு செயல்திறன் சில சமயங்களில், தேவையில்லாத அல்லது தீங்கிழைக்கும் போக்குவரத்தைத் தடுப்பதன் மூலம் வலையமைப்பின் ஒட்டுமொத்த செயல்திறனை மேம்படுத்தவும் இது உதவும். * சட்டவிரோதமான அல்லது தீங்கு விளைவிக்கும் தளங்களை / எரித மின்னஞ்சல் தடுக்க * அரசாங்கம் தடை செய்துள்ள தளங்களைத் தடுக்க * கல்வி நிறுவனங்கள் அல்லது அலுவலகங்களில் தேவையற்ற தளங்களை தடுக்க * பாலுணர்வுக் கிளர்ச்சியம் / காணொலிக்களை தடுக்க